
A/B Lersøgaard 1926


Regler for brug af Hotel-lejlighed

Adresse: Hothers Plads 13, st. th.

Hotel-lejligheden består af to værelser, (som kan lejes hver for sig eller samlet), et fællestoilet med bad, samt entré med køleskab og el-kedel.

Værelserne kan kun lejes af andelshavere til deres gæster. Andelshaverne bærer ansvaret for leje af værelserne. Ødelægges inventar eller andet, er det således andelshaveren, der er erstatningspligtig.

Ved leje er man forpligtet til at melde tilbage til kontoret, hvis hotellet ikke er rengjort ved overtagelsen, eller man konstaterer mangler eller ting der er ødelagt. Det er altid den sidste lejer/andelshaver der er erstatnings pligtig. 

Mangler bør dokumenteres med billeder. 

Ønsker du at leje et hotelværelse, skal benytte vores SmartBeboer app, under faciliteter kan du se hvornår der er ledigt og leje Fælleshus og Hotelværelser.
Hvis der er ledigt, skal du selv booke direkte i appén. 

Du skal have tilknyttet et betalingskort for at kunne booke 

1. Lejen af hotellet kan senest afbestilles 2 måneder før lejen. Herefter er lejen bindende. Alle bestilte leje indgået med under 2 måneders varsel refunderes ikke. 

2. Andelshaverne opfordres til at kontrollere at bookingen står korrekt i kalenderen på smart beboere. I tilfælde af dobbelt booking er foreningen kun forpligtet til at skaffe lokaler til den andelshaver der har reserveret først. 

3. Betaling for leje af hotellet reserveres straks i app. 

4. Priser kan ses online i app. 

5. Efter booking vil du i appen kunne se adgangskoden (4tal, 1234) som bruges for adgang. Adgangskoden aktiveres kl. 11.00 på dagen for lejen.

6. Hotellet lejes fra kl. 11.00 til kl. 11.00 næste dag, hvorefter Hotellet skal afleveres ryddet og rengjort (se vejledningen for rengøring af hotellet nederst på siden) Er rengøringen ikke i orden vil der blive bestilt ekstra rengøring på andelshaverens regning.

7. Benyttes hotellet uden for det aftalte tidsrum, opkræves leje for et døgn yderligere.

8. Foreningens Husordenen skal overholdes ved leje af værelserne.

9. Der skal tages hensyn til evt. lejer af det andet værelse i lejligheden.

10. Det er ikke tilladt at medbringe hunde, katte eller andre husdyr i lejligheden.

11. Rygning er ikke tilladt i lejligheden.

12. Lejer skal selv medbringe dyner, sengetøj, lagen og håndklæder. Bruges sovepose skal der også benyttes lagen.
13. Overskrides ovennævnte regler udelukkes andelshaveren fra leje af hotel-lejligheden i tre år.

14. Værelserne kan højst lejes for en sammenlagt periode af 1uge, (7 dage) ad gangen.

Værelse 1 indeholder en sovesofa med to sovepladser, et klapbord med 2 stole, samt skab til opbevaring af tøj.

Værelse 2, indeholder en 140 cm. boksmadras med 2 sovepladser, et klapbord med 2 stole, samt skab til opbevaring af tøj.

Rengøringsvejledning

1. Alle vandrette overflader aftørres med sæbevand

2. Gulv fejes og vaskes

3. Skraldespande tømmes

4. Entré fejes og vaskes

5. Toilet og vask rengøres og toiletgulv vaskes.

Bemærk at hotellet rengøres af Anders Andersen den 1. tirsdag i hver måned, også når der er udlejet. Sørg venligst for at de kan komme til. 

